கேள்வி: கைது ஆணை குறித்து விரிவாக சொல்லுங்கள்.
பதில்: கைது ஆணை (''arrest warrant''), அரசின் சார்பாக ஒரு குற்றவியல் நடுவர் நீதிமன்ற நீதிபதி, ஒரு குற்ற வழக்கில் ஒருவரை கைது செய்யவோ, தடுப்புக் காவலில் வைக்கவோ அல்லது தனிநபரின் சொத்துக்களை கைப்பற்றவோ வெளியிடும் ஆணை ஆகும். இந்த கைது ஆணையை காவல்துறை அதிகாரிகள் நிறைவேற்றுவர்.
கேள்வி: கைது ஆணை - இந்தியா குறித்து விரிவாக சொல்லுங்கள்.
பதில்: 2023 பாரதிய குடிமக்கள் பாதுகாப்பு விதித்தொகுப்பு சட்டத்தின் பிரிவு 72இன் கீழ் குற்றவியல் நடுவர் நீதிமன்றங்கள், ஒரு நபருக்கு எதிராக கைது ஆணையை பிறப்பிக்கலாம். பொதுவாக ஜாமீனில் வெளிவர முடியாத கடுமையான குற்ற வழக்குகளில் மட்டுமே தனி நபர்கள் அல்லது நபர்கள் மீது நீதிமன்றம் கைது ஆணை வெளியிடுகிறது. மேலும் குற்றம் சாட்டப்பட்டவர் தலைமறைவாக இருப்பார் என்ற சந்தேகம் இருந்தால்,.பாரதிய குடிமக்கள் பாதுகாப்பு விதித்தொகுப்புச் சட்டத்தின் பிரிவு 74 மற்றும் 75, தலைமை குற்றவியல் நீதித்துறை நீதிபதி அல்லது முதல் வகுப்பு குற்றவியல் நீதித்துறை நீதிபதி தனது உள்ளூர் அதிகார வரம்பிற்குள் உள்ள எந்தவொரு நபருக்கு எதிராக ''அறிவிக்கப்பட்ட குற்றவாளி'' அல்லது ஜாமீனில் வெளிவர முடியாத குற்றத்தில் குற்றம் சாட்டப்பட்டு கைது செய்யப்படுவதைத் தவிர்க்கும் எந்தவொரு நபரையும் கைது செய்ய ஆணையை வெளியிடலாம். அத்தகைய நபர் கைது ஆணையைப் பெற்றதை எழுத்துப்பூர்வமாக ஒப்புக்கொள்வார். கைது செய்யப்பட்ட நபரை கைது செய்யப்பட்ட 24 மணி நேரத்திற்குள் ஒரு நீதிபதி முன் ஆஜர்படுத்துவதை காவல்துறையை கட்டாயமாக்குவதன் மூலம், பாரதிய குடிமக்கள் பாதுகாப்பு விதித்தொகுப்பின் பிரிவு 78 கைது செய்யப்பட்டவரின் உரிமைகளைப் பாதுகாக்கிறது.